S-2546/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 14. apríl 2020, á hendur X, kt. [...], [...], [...], fyrir eftirtalin umferðar og fíkniefnalagabrot með því að hafa:

1. Föstudaginn 23. ágúst 2019 ekið bifreiðinni [...] án þess að nota öryggisbelti, sviptur ökurétti og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist 165 ng/ml af amfetamín, 2,3 ng/ml af tetrahýdrókannabínól og 73 ng/ml af klónazepam) austur Reynisvatnsveg við Þúsöld í Reykjavík uns ákærði stöðvaði aksturinn á bifreiðastæði Krónunnar við Þjóðhildarstíg þar sem lögregla hafði afskipti af honum.

Telst brot þetta varða við 1., sbr. 2. mgr. 50. gr. og 1. mgr. 58. gr., og 1. mgr. 77. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

2. Fimmtudaginn 10. október 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa slævandi lyfja (í blóði mælist alprazólam 100 ng/ml) norður Smiðjuveg í Reykjavík þar sem ákærði ók aftan á bifreiðina [...] og akstur stöðvaðist en lögregla kom á vettvang skömmu síðar.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Föstudaginn 6. desember 2019 að [...] í Reykjavík haft í vörslum sínum 2,51 g af maríhúana, sem hann afhenti lögreglu og lagt var hald á.

Telst brot þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 2,51 g af maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Samkvæmt framlögðu sakavottorði, dagsettu 6. apríl 2010, hefur ákærði margítrekað gerst sekur um umferðarlagabrot líkt og þau er hann er sakfelldur fyrir nú. Hefur ákærði nú í sjöunda sinn, eftir að hann varð fullra 18 ára og innan ítrekunartíma, sbr. 1. og 3. mgr. 71. gr. almennra hegningarlaga nr. 19/1940, verið fundinn sekur um að aka sviptur ökuréttindum. Þá hefur ákærði nú einnig í sjöunda sinn verður fundinn sekur um akstur undir áhrifum ávana og fíkniefna.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 15 mánuði.

Með vísan til lagaákvæða í ákæru er ævilöng svipting ökuréttar ákærða áréttuð.

Með vísan til lagaákvæða í ákæru eru gerð upptæk til ríkissjóðs 2,51 g af marijúana, sem lögregla lagði hald á við rannsókn málsins.

Ákærði greiði 320.414 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í 15 mánuði.

Ákærði er sviptur ökurétti ævilangt.

Upptæk eru gerð til ríkissjóðs 2,51 g af marijúana.

Ákærði greiði 320.414 krónur í sakarkostnað.

Ákærði er sviptur ökurétti ævilangt.

Upptæk eru gerð til ríkissjóðs 2,51 g af marijúana.

Ákærði greiði 320.414 krónur í sakarkostnað.